open-index/open-wikipedia-markdown huggingface dataset:
Enterálne podanie

**Enterálne podanie** je spôsob podania liečiva do tráviaceho systému (lat*. enteron*, črevo). K enterálnym spôsobom podania patrí perorálne podanie, rektálne podanie, intragastrické podanie, intraduodenálne podanie, intrajejunálne podanie. Všetky ostatné spôsoby podania liečiv sú parenerálne, čiže také podanie, ktoré obchádza tráviaci systém (črevo).

## Referencie

Kategória:Spôsoby podania liečiva
Kategória:Lekárska terminológia
Indukovaná laktácia

**Indukovaná** alebo **vyvolaná laktácia** je termín pre úmyselné vyvolanie produkcie materského mlieka (laktácia) bez predchádzajúceho tehotenstva. Termín **relaktácia** sa vzťahuje na ženy, ktoré chcú po prestávke v dojčení obnoviť tvorbu materského mlieka. V zásade možno tvorbu materského mlieka vyvolať u akejkoľvek ženy bez ohľadu na tehotenstvo a laktáciu. Možno ju vyvolať dokonca aj u mužov. Tehotenstvo, ku ktorému došlo pred rokmi, uľahčuje vyvolanie, ale nie je povinnosťou. Žena môže byť aj po menopauze, sterilizovaná alebo podstúpila hysterektómiu. Zámerná indukcia sa zvyčajne vykonáva na dojčenie adoptívneho dieťaťa. Občas sa tvorba mlieka vyvoláva aj z erotických dôvodov; pozri erotická laktácia.

Vyvolaná laktácia sa líši od spontánne sa vyskytujúcej galaktorey.

## Pokračovanie
K zvýšeniu hladiny prolaktínu v krvi a tým k stimulácii tvorby materského mlieka prispieva niekoľko vonkajších faktorov. V zásade stačí na spustenie toku mlieka pravidelná mechanická stimulácia bradaviek. Najúčinnejšie sú sacie/žmýkacie pohyby, ako tie, ktoré dieťa robí počas dojčenia. Druhou najúčinnejšou metódou je masáž rúk pomocou „dojacích“ pohybov, ktoré napodobňujú sanie dieťaťa. Až treťou najúčinnejšou metódou je použitie odsávačky mlieka. Stimulácia by sa mala vykonávať aspoň šesťkrát denne, minimálne 10 a maximálne 30 minút. V závislosti od individuálnej predispozície a vonkajších okolností sa prvé skutočné kvapky mlieka zvyčajne objavia po 6 dňoch až 6 týždňoch.

Aby sa predišlo pomerne zložitému manuálnemu procesu, mnoho žien sa uchyľuje k liekom, aspoň počas prvých niekoľkých mesiacov. Zvyčajne sa používa antagonista dopamínu domperidón. V Nemecku domperidón nie je schválený na indukciu laktácie. Medzinárodné používanie domperidónu na laktáciu je predmetom rozsiahlych diskusií, pretože hoci je liek na tento účel veľmi účinný, po podaní veľmi vysokých intravenóznych dávok počas chemoterapie bolo hlásené úmrtie. Naproti tomu Newman a Schöbl odporúčajú dávku 10 – 20 mg trikrát až štyrikrát denne počas 3 – 8 týždňov na indukciu laktácie. Väčšina žien reaguje na túto dávku do troch až štyroch dní, niektoré do 24 hodín a iné do dvoch až troch týždňov.

## Indikácie
Hlavné dôvody (indikácie) pre indukovanú laktáciu sú:

* dojčenie bez tehotenstva (dojky, adoptívne matky);
* zdravotné dôvody, najmä prevencia vzniku rakoviny prsníka (výhody dojčenia pre matku)), diabetes mellitus 2. typu (DM2T), osteoporóza;
* erotické dôvody;
* sebaskúsenosť bytia ženou;
* kozmetické dôvody (prirodzená možnosť zväčšenia prsníkov)

## Referencie

## Externé odkazy
* Gebrauch von Galaktogenen (englisch; PDF; 91&nbsp;kB)
* ''Induced Lactation'' by Barbara Wilson-Clay, BSE, IBCLC (englisch)
* Laktation. Informationen über die Milchabgabe der weiblichen Milchdrüsen. Induzierte Laktation / Relaktation http://www.laktation.com/induzierte-laktation.htm

## Zdroj

Kategória:Prsník
Kategória:Dojčenie
Čakýň

**Čakýň** je vodný tok v Podunajskej pahorkatine na území okresu Zlaté Moravce. Je ľavostranný prítok Drevenice v povodí Žitavy, má dĺžku približne 6 km a je tokom VI. rádu.

## Priebeh toku
Potok pramení na severe strednej časti Podunajskej pahorkatiny, v geomorfologickom podcelku Žitavská pahorkatina, v lokalite Východné tŕstie, v nadmorskej výške približne  Od prameňa v neveľkom lesnom poraste pri železničnej trate Nitra – Zlaté Moravce tečie poľnohospodárskou oblasťou južným smerom. V lokalite Pusta vedie okrajom ranča Čakýň a lemovaný pobrežnou vyššou vegetáciou pokračuje oblasťou Čakýň a Dolný Čakýň. Priberá dvojicu menších ľavostranných prítokov a vteká do vodnej nádrže Beladice. Na okraji Beladíc križuje cestu I/65 a vteká do intravilánu obce, kde tvorí prirodzenú hranicu vlastných Beladíc a ich časti Veľké Chrašťany. V južnej časti obce sa prudko stáča západným smerom, križuje hlavnú cestu a zakrátko, v lokalite Pasienky, sa v nadmorskej výške približne  vlieva ľavostranne do Drevenice v povodí Žitavy. Potok patrí do širšieho povodia rieky Váh.

Čakýň pramení na katastrálnom území obce Neverice, onedlho pokračuje územím Beladíc v okrese Zlaté Moravce v Nitrianskom kraji, kde napokon aj ústi.

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Žitavská pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Žitavy
Kategória:Vodné toky v okrese Zlaté Moravce
Kategória:Neverice
Kategória:Beladice
Parenterálne podanie

[náhľad|[Infúzia je parenterálny spôsob podania liečiva v izotonickom roztoku chloridu sodného (fyziologický roztok) alebo glukózy.]]
**Parenterálne podanie** je spôsob podania liečiva mimo tráviacu sústavu (lat. *enteron*, črevo). Parenterálne spôsoby podania sa ďalej rozlišujú na intravaskulárne podanie (podanie liečiva do cievy), kam patrí intravaskulárne podanie a intraarteriálne podanie. Extravaskulárne parenterálne podanie obchádza cievy a môže byť injekčné extravaskulárne podanie (intramuskulárne podanie, subkutánne podanie, intratekálne podanie, epidurálne podanie, intraoseálne podanie. K neinjekčným extravaskulárnym parenterálnym spôsobom podania patria sublinguálne podanie, bukálne podanie, transdermálne podanie, inhalačné podanie, intranazálne podanie, intraperitoneálne podanie.

## Referencie

Kategória:Spôsoby podania liečiva
Kategória:Lekárska terminológia
Znova a zas

***Znova a zas*** je jedenásty štúdiový album slovenskej speváčky Dary Rolins, ktorý vyšiel 3. novembra 2025. Nahrávka obsahuje jedenásť skladieb, z toho dve bonusové v podobe remixov. Na albume sa nachádza spolupráca so speváčkinou dcérou Lolou.
Pilotným singlom z albumu sa stala skladba „Do neba“.

## Zoznam skladieb

## Referencie

Kategória:Albumy Dary Rolins
Kategória:Hudobné albumy z 2025
Injekcia (medicína)

náhľad|Podanie injekcie
**Injekcia** v medicíne a farmakológii je spôsob podania liečiva pomocou ihly do ciev alebo kože, svalov alebo telesných dutín. Z hľadika objemu podanej zmesi sa rozlišuje bolus (nesprávne hovorovo označovaný ako injekcia, bolus je len podmnožinou injekcií) a infúzia. Sloveso od podstatného mena injekcia je injikovať, čo znamená aplikovať liečivo vo forme injekcie.

## Bolus
Injekčné podanie je možné realizovať ako bolus, čiže podanie malého objemu zmesi, ktorá nemusí byť izotonická s krvnou plazmou. Bolusové injekčné podanie je realizované ihlou nasadenou na striekačke, ktorá obsahuje predpripravenú zmes určenú na podanie. Zmes v striekačke sa injikuje celá, prípadne existujú injekčné perá s nastaviteľnou ďalšou dávkou a možnosťou výmeny ihly po podaní. Injekčné perá sa využívajú pri podávaní liečiv, akýmiu sú proteíny, typicky interferón na terapiu malígneho melanómu, inzulín a jeho deriváty na terapiu diabetu mellitu. Bolusovo sa podávajú aj očkovacie látky.

## Infúzia

Druhým spôsobom injekčného podania je infúzia, kde sa podáva veľký objem, pričom podávaná zmes musí byť roztok, ktorý je izotonický s krvnou plazmou, aby sa predišlo narušeniu stálosti vnútorného prostredia a prípadnej hyperhydrii (acidoza) alebo hypohydrii (alkalóza). Na rozdiel od bolusu, infúzia sa podáva kontinuálne v priebehu dlhšieho času. Infúzia sa realizuje vždy intravaskulárne, vpichom ihlou do cievy, najčastejšie intravenóznou infúziou.

## Referencie

Kategória:Liekové formy
Kategória:Farmakológia
Kategória:Farmakokinetika
Kategória:Spôsoby podania liečiva
Bolus (rozlišovacia stránka)

**Bolus** môže byť:

* vyvretá hornina, pozri bolus
* spôsob podania liečiva v medicíne, pozri injekcia (medicína)#Bolus
Transdermálne podanie

[náhľad|Fentanylová náplasť na transdermálne podanie [Opioidné analgetikum#Fentanyl|fentanylu s cieľom utlmiť bolesť pacienta]]
**Transdermálne podanie** (tiež **perkutánne podanie**) je forma parenterálneho podania, keď sa liečivo aplikuje na kožu, často vo forme náplasti. Cieľom je prechod liečiva cez kožu (lat. *trans-*, cez; lat. *dermis*, koža) do krvi kapilár a odtiaľ sa očakáva jeho systémový účinok. Z toho vyplýva, že aplikácia gélov proti bolesti s obsahom nesteroidných protizápalových liečiv sa síce realizuje na bolestivé miesto, ide však o placebogenézu, pretože liečivo sa dostáva do krvného obehu, a preto účinkuje v celom organizme. Transdermálne sa podávajú nepolárne látky, ktoré dobre prestupujú kožou.

Rýchlosť a miera absorpcie liečiva z náplasti závisí na hrúbke kože, cez ktorú sa liečivo musí dostať do krvi. Najhrubšia koža je na spodnej strane chodidla, na predlaktí, menej hrubá je koža na hlave, tenká na semenníkoch a ploche za ušami, kde sa s obľubou aplikujú náplasti proti zvracaniu. Priechodnosť kože sa zvyšuje obalením neprievzdušným obväzom.

## Referencie

Kategória:Spôsoby podania liečiva
Kategória:Lekárska terminológia
Farmakofór

**Farmakofór** (etym. gr. *pharmacon,* látka s biologickou aktivitou; gr. *phoros*, nosič, nositeľ) je súbor stérických a elektrónových charakteristík molekuly, ktoré sú nutné na zaistenie jej interakcie so špecifickým biologickým cieľom, pričom interakcia farmakofóru biologickým cieľom vedie na zmenu biologického cieľa, čo vyvolá pozorovateľnú biologickú odpoveď. Z hľadiska medicinálnej chémie je farmakofór tá časť molekuly, ktorú nemožno chemicky modifikovať, aby sa predišlo strate biologického účinku danej molekuly.

## Referencie

Kategória:Medicínska chémia
Kategória:Chemoinformatika
Epidurálne podanie

náhľad|Epidurálne podanie
**Epidurálne podanie** je parenterálny spôsob podania liečiva do priestoru nad tvrdou miechovou plenou (*dura mater spinalis*), pričom vpich sa realizuje v ktoromkoľvek mieste chrbtice. Najčastejšie sa používa na podanie gynekologík: lokálnych anestetík alebo analgetík v gynekológii. Účelom epidurálneho podania je vyvolanie silných miestnych účinkov, zníženie systémových nežiaducich účinkov a snaha obísť hematoencefalickú bariéru a dosiahnuť vysokú koncentráciu liečiva v centrálnej nervovej sústave.

## Referencie

Kategória:Spôsoby podania liečiva
Kategória:Lekárska terminológia
Kategória:Pôrod
Intratekálne podanie

náhľad|Intratekálne podanie
**Intratekálne podanie** je parenterálny spôsob podania liečiva do subarachnoidálneho priestoru vyplneného miezgovomiešnym mokom, pričom sa realizuje v bedrovej oblasti chrbtice ako lumbálna punkcia.

Intratekálne podanie sa používa napríklad u cytostatika metotrexátu pri detskej akútnej lymfoblastickej leukémii, pretože:

* metotrexát zle prechádza hematoencefalickou bariérou do centrálnej nervovej sústavy,
* v centrálnej nervovej sústave môžu prežívať lymfoblasty zodpovedné za leukémiu, ktoré môžu byť zodpovedné za návrat ochorenia.

## Referencie

Kategória:Spôsoby podania liečiva
Kategória:Lekárska terminológia
Intraoseálne podanie

[náhľad|''Seržant'' pre civilné záležitosti USA vykonáva intraoseálnu injekciu dvojročnému chlapcovi, ktorý bol urgentne prevezený na vojenskú základňu po tom, čo ho 20. júna zrazilo auto v severnom okrese Khakrez v provincii [Kandahár v Afganistane. IO je proces priameho vstrekovania liečiva do kostnej drene a používa sa v núdzových situáciách na poskytovanie tekutín a liekov, keď nie je možné použiť intravenóznue podanie.]]
**Intraoseálne podanie** je spôsob parentrálneho podania liečiva vpichom do kosti, konkrétne do kostnej drene, pričom tento spôsob parenterálneho podania sa využíva len výnimočne, keď sú neprístupné cievy. Liečivo sa vpichuje 2 až 3 cm mediálne od *[[tuberositas tibiae]]*, resp. do hlavice pažnej kosti alebo 2 až 3 cm nad vnútorným členkom.

## Referencie

Kategória:Spôsoby podania liečiva
Kategória:Lekárska terminológia
Extravaskulárne podanie

**Extravaskulárne podanie liečiva** je parenterálny spôsob podania liečiva mimo cievy. 

K extravaskulárnym spôsobom podania patria všetky spôsoby podania liečiva okrem intravenózneho podania a intraarteriálneho podania.

## Referencie

Kategória:Spôsoby podania liečiva
Kategória:Lekárska terminológia
Intrakardiálne podanie

**Intrakardiálne podanie** je spôsob parenterálneho podania liečiva vpichom do srdca a to podanie do srdcového svalu alebo srdcových komôr. Patrí k jedným z najnáročnejších aplikácií a je vyhradené pre život ohrozujúce situácie. V seriáli Dr. House injikoval Dr. House do priamo srdca pacienta cez hrudný kôš adrenalín, čím privodil zlyhanie srdca. 

## Referencie

Kategória:Spôsoby podania liečiva
Kategória:Lekárska terminológia
Kategória:Kardiológia
Intramuskulárne podanie

náhľad|Intramuskulárne podanie
**Intramuskulárne podanie** (skr. **i.m.**) je parenterálny spôsob podania liečiva injekciou do svalu. Intramusculárne sa podávajú kvapalné liekové formy bez ohľadu na ich polárny alebo nepolárny charakter (typicky anabolické steroidy). Liečivo sa postupne uvoľňuje z tzv. depotu vo svale do krvy, pričom prechádza medzerami medzi endotelovými bunkami ciev. Účinok untramuskulárne podaných liečiv nastupuje už za 10 až 15 minút, čo je výrazne rýchlejšie ako u subkutánnej injekcie, ale výrazne pomalšie ako u intravaskulárnom podaní. Rýchlosť absorpcie liečiva sa dá ovplyvniť na úrovni medicinálnej chémie, keď sa liečivo prodruguje na proliečivo s väčšou molekulovou hmotnosťou a vyššou rozpustnosťou v tukoch. Tiež sa kreujú zdvojené molekuly, napr. prokaín-penicilín G, čím sa zvýši molekulárna hmotnosť penicilínu G a spomalí jeho prestup z depotu do krvi. Ďalej sa dá upraviť lieková forma na suspenziu, keď sa prechod liečiva z depotu do krvi spomaľuje menšou rozpustnoťou liečiva vo vode.

Intramuskulárne je možné podať nielen roztoky (či už vb polárnych alebo nepolárnych rozpúšťadlách), ale aj suspenzie a emulzie. Z toho dôvodu je nutné dbať na to, aby počas injikovania nedošlo ku chybnému zavedeniu zmesi do krvného riečiska, čo by mohlo viezť na embóliu (tvorbu krvných zrazením vo vnútri ciev bez porušenia integrity ciev. Tento problém sa rieši tzv. aspiráciou, čo je injekčná technika, pri ktorej sa po zavedení iohly do svalu nasaje časť tekutiny a pozorouje sa, či je topu tekutinou krv. V prípade, že pri aspirácii je do striekačky nasatá krv, vpich sa preruší a realizuje sa na inom mieste.

## Referencie

Kategória:Spôsoby podania liečiva
Kategória:Lekárska terminológia
Subkutánne podanie

náhľad|Subkutánne podanie
**Subkutánne podanie** (skr. **s.c.**) je spôsob parenterálneho podania liečiva, pričom najčastejšie sa jedná o injekciu do podkožia alebo podkožný implantát. Účinok subkutánne podaného liečiva nastupuje za 15 až 20 minút, čo je asi dvakrát pomalšie ako u intramusculárneho podania, keď sa účinok prejavuje už za 10 minút. Je to dané slabším prekrvením a menej hustou sieťou kapilár v podkoží v porovnaní so svalmi. Subkutánnymi injekciami sa podáva liečivá proti obezite a nadváhe, akými sú liraglutid (Saxenda), semaglutid (Wegowy, Ozempic), tirzepatid (Mounjaro). Tiež ďalšie proteíny ako inzulín, rastový hormón.

Ihla určená na subkutánne podanie je charakteristicky krátka (okolo 1 cm). Podanie sa realizuje tak, že sa na bruchu rukou zvlní tuková riasa a do nej sa liečivo pichne. Je vhodné pichať pod pravým uhlom.

## Referencie

Kategória:Spôsoby podania liečiva
Kategória:Lekárska terminológia
Pepek námorník

**Pepek námorník** môže byť:

* komiksová a kreslená postava, pozri Pepek námorník (postava)
* americký seriál z roku 1960, pozri Pepek námorník (seriál)
* americko-kanadský film z roku 2004, pozri Pepek námorník (film)
Dub pri Moravskej ceste

**Dub pri Moravskej ceste** je dub zimný, ktorý sa nachádza na ľavej strane cesty Myjava-Javorník v okrese Myjava v Trenčianskom kraji. Je chránený od 8. júla 1992 podľa rozhodnutia OÚŽP v Senici č. 471/OÚŽP/1992 a novelizáciou OÚ v Trenčíne podľa Vyhlášky č. 141/2021 z 23. marca 2021 pre svoj historický, kultúrny, ekologický, estetický a zdravotný význam. Je v správe štátnej ochrany prírody CHKO Záhorie.

## Základné údaje

## Referencie

## Pozri aj
* Zoznam chránených stromov na Slovensku

## Iné projekty

Kategória:Chránené stromy na Slovensku
Kategória:Myjava (mesto)
Kategória:Chránené stromy v Trenčianskom kraji
Kategória:Chránené duby na Slovensku
WBW

**WBW** môže byť:

* skratka názvu amerického blogu, pozri Wait But Why
*kód IATA pre regionálne letisko vo Wilkes-Barre v Pensylvánii, pozri Letisko Wilkes-Barre Wyoming Valley
*ženy, ktorým bolo pri narodení pridelené ženské pohlavie a boli vychované ako ženy, pozri womyn-born womyn 
* anglická skratka pre Svetový týždeň dojčenia (ang. *World Breastfeeding Week*), pozri Svetový týždeň dojčenia
* bývalý názov televíznej stanice WWAY-DT2
Chosniansky potok

**Chosniansky potok** je krátky vodný tok v Podunajskej pahorkatine na území okresu Zlaté Moravce. Je ľavostranný prítok Drevenice v povodí Žitavy, má dĺžku približne 2,5 km a je tokom VI. rádu.

## Priebeh toku
Potok pramení na severnom okraji strednej časti Podunajskej pahorkatiny, v geomorfologickom podcelku Žitavská pahorkatina, na juhovýchodných výbežkoch Veľkého Lysca (), v lokalite Slovenské diely, v nadmorskej výške približne  Od prameňa na južnom okraji porastu, ktorý je okrajom pohoria Tribeč i CHKO Ponitrie, vedie južným smerom. Lemovaný súvislou pobrežnou vegetáciou priberá menší ľavostranný prítok a mierne sa stáča na juhozápad. V strednej časti pokračuje zvlnenou, poľnohospodársky intenzívne využívanou oblasťou Východné tŕstie a križuje železničnú trať Nitra – Zlaté Moravce. Aj na dolnom toku v oblasti Západný prieloh pokrýva brehy súvislý pás vyššej vegetácie. Severne od lokality Chotárny mlyn, v nadmorskej výške približne , sa vlieva ľavostranne do Drevenice v povodí Žitavy. Potok patrí do širšieho povodia rieky Váh.

Chosniansky potok pramení a celou dĺžkou preteká iba katastrálnym územím obce Ladice v okrese Zlaté Moravce v Nitrianskom kraji.

## Referencie

## Pozri aj
* Zoznam vodných tokov v povodí Žitavy
* Podunajská pahorkatina, Žitavská pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Žitavy
Kategória:Vodné toky v okrese Zlaté Moravce
Kategória:Ladice
Kvalifikácia na Majstrovstvá Európy vo futbale žien 2001

**Kvalifikácia na Majstrovstvá Európy vo futbale žien** **2001** sa konala od 21 augusta 1999 do 28. novembra 2000. Víťazné tímy skupín v triede A sa kvalifikovali priamo. Tímy na druhých a tretích miestach postúpili do play-off.

Tímy na posledných miestach skupín triedy A hrali o postup/zostup proti tímom na prvých miestach skupín triedy B.

Na Majstrovstiev Európy 2001 sa kvalifikovali ako víťazi skupín: Francúzsko, Nórsko, Nemecko a Rusko, a cez po play-off: Švédsko, Dánsko, Taliansko a Anglicko.

## Trieda A

### Skupina 1

Zdroj.

### Skupina 2

Zdroj.

### Skupina 3

Zdroj.

### Skupina 4

Zdroj.

## Trieda B

### Skupina 5

Zdroj.

### Skupina 6

Zdroj.

### Skupina 7

Zdroj.

### Skupina 8

Zdroj.

## Play-off o postup na ME

Zdroj.

## Baráž A/B

Zdroj.

## Referencie



## Zdroj

Kategória:Majstrovstvá Európy vo futbale žien
Extra

**Extra** môže byť:

* hudobný časopis zo 70. rokov 20. storočia, pozri Extra (časopis)
* brazílske noviny so sídlom v Rio de Janeiro, pozri Extra (noviny)
* značka žuvačky, pozri Extra (žuvačky)
* americká relácia z roku 1994, pozri Extra (americká relácia)
* francúzsky seriál z roku 2024, pozri Extra.

## Iné projekty
Bukovinka (prítok Hostovického potoka)

**Bukovinka** je potok v regióne Zemplín v subregióne Horný Zemplín, na území obce Hostovice v okrese Snina v Prešovskom kraji. Nachádza sa v geomorfologickej oblasti Nízke Beskydy. Ústi do Hostovického potoka. Má dĺžku . Rád toku VIII. 
## Sútok zdrojníc
Vodný tok *Bukovinka* sa začína v  v juhozápadnom kúte územia obce Hostovice v lesnom extraviláne, východne vo vzdialenosti  od vrchu *Diel* so  umiesteného priamo na obecnej hranici na trojchotárniku medzi obcami Papín a Nižná Jablonka v okrese Humenné a obcou Hostovice, v okrese Snina. Východná zdrojnica pramení v ; má dĺžku . Južná zdrojnica pramení v  v lese *Na Prielazku*; má dĺžku .
## Opis toku
*Bukovinka* tečie od sútoku zdrojníc lesným extravilánom severným smerom cez územie Hostovíc, preteká cez les *Kopčova dolinka*, ľavým brehom obmýva úpätie lesa *Bukovinka*, pravým brehom obteká úpätie lesa *Močiarky*, tečie cez les a pasienok *Pod Močiarkami*, pravým brehom obmýva areál mliekárenskej farmy, v  ústi do Hostovického potoka ako jeho ľavostranný prítok. Hostovický potok ďalej ústi do Udavy. *Bukovinka* patrí do okresu Snina v Prešovskom kraji. Pramení, tečie a ústi do vodného toku Hostovický potok na území obce Hostovice. Patrí do geomorfologickej oblasti Nízke Beskydy a do hraničného územia ich geomorfologických celkov Laborecká vrchovina a Ondavská vrchovina. Vodný tok *Bukovinka* nemá prítok. 
## Pôvod názvu
Názov vodného toku *Bukovinka* má pôvod v názve lesa *Bukovinka* s významom *bukový les, sklad bukového dreva po výrube*, úpätím ktorého preteká. Zdrobňujúca prípona *-ka* v názve poukazuje na menší rozsah pomenovanej lokality. Jednoslovný názov lesa bol bez zmeny prenesený na vodný tok v podobe *Bukovinka* ako súčasť početnej skupiny názvov v slovenskej toponymii, najmä hydronymii. Názov vodného toku *Bukovinka* bol štandardizovaný v roku 1990. V množine slovenskej hydronymie vodných tokov hydronymum *Bukovinka* je jedinečným hydronymom (november 2025).
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Laboreckej vrchovine
Kategória:Vodné toky v Ondavskej vrchovine
Kategória:Hostovice
Kategória:Povodie Udavy
Biofarmácia

**Biofarmácia** je vedný odbor farmácie, ktorý sa zaoberá štúdiom uvoľňovania liečiva z liekovej formy. Biofarmácia sa zaoberá vplyvom dejov, ktoré predchádzajú rozpusteniu liečiva v telesných tekutinách (disolúcia), na biologickú dostupnosť a účinok liečiva. Študuje teda deje, akými sú pasáž tráviacou sústavou, dezintegrácia liekovej formy a disolúcia liečiva v telesných tekutinách a ich vplyv na biologickú dostupnosť a účinok liečiva. Biofarmácia je podobor farmácie študujúci vzťah vplyv liekovej formy a účinku liečiv. Biofarmácia sa zameriava na vzťahy medzi osudom liečiva v tele, časovým priebehom a intenzitou účinku liečiva a fyzikálno-chemickými vlastnosťami liečiva, ako aj liekovou formou. Hodnotenie si vyžaduje farmakokinetickú interpretáciu procesov v tele (absorpcia, distribúcia, metabolizmus a eliminácia liečiva), ako aj kvalitatívny a kvantitatívny opis zmien časového priebehu.

## Referencie

## Externé odkazy

* Dišputa o definície biofarmácie

Kategória:Farmácia
Kategória:Farmakológia
Cyklopentén

**Cyklopentén** je cyklická organická zlúčenina s jednou dvojitou väzbou. Tento cykloalkén sa vyskytuje ako bezfarebná kvapalina s vôňou pripomínajúcou benzín. Má len málo použití a používa sa primárne ako minoritný prídavok do benzínu, kde tvorí menej než 1 % zmesi.

## História
Cyklopentén ako prvý pripravil Carl Gärtner v roku 1893 reakciou jódcyklopentánu s hydroxidom draselným. Túto zlúčeninu pomenoval **pentametenylén** (nemecky *Pentamethenylen*).

## Syntéza
Cyklopentén sa priemyselne vyrába vo veľkých množstvách parným krakovaním nafty. V laboratóriu ho možno pripraviť dehydratáciou cyklopentanolu. Substituované cyklopentény vznikajú vinylcyklopropánovým prešmykom.

Cyklopentén možno taktiež pripraviť katalytickou hydrogenáciou cyklopentadiénu.

: 314x314bod

## Reakcie
Pomocou Zieglerových-Nattových katalyzátorov vznikajú polyméry cyklopenténu spojené na pozíciách 1 a 3 namiesto bežnejších polymérov spojených na miestach 1 a 2.

Hydrokarboxyláciou katalyzovanou paládiom vzniká cyklopentánkarboxylová kyselina:

: C5H8  +  CO  +  H2O   →   C5H9CO2H

## Referencie

## Iné projekty

## Zdroj

Kategória:Monoméry
Kategória:Cykloalkény
Svetový týždeň dojčenia

náhľad|Symbol dojčenia
[náhľad|Žena s figurínou dojčaťa predvádzajúca dojčenie počas Svetového týždňa dojčenia 2022 v [Čerkasy|Čerkasách]]
**Svetový týždeň [[dojčenie|dojčenia]]** (, skrátene **WBW**) sa každoročne koná od 1. do 7. augusta vo viac ako 120 krajinách. Podľa údajov z 26. augusta z webovej stránky *WBW* sa na celom svete uskutočnilo 540 podujatí vo viac ako 79 krajinách so 488 organizáciami a 406 620 účastníkmi v rámci *World Breastfeeding Week 2010*.

Organizátormi iniciatívy sú Svetová aliancia na podporu dojčenia (WABA), Svetová zdravotnícka organizácia (WHO) a UNICEF. V roku 1991 WBW po prvýkrát predstavil cieľ propagovať dojčenie dieťaťa výhradne počas prvých šiestich mesiacov života, čo mu prináša množstvo výhod pre zdravie, poskytuje mu kritické živiny, chráni pred smrteľnými ochoreniami, ako je pneumónia, a podporuje jeho rast a vývoj.

## História
Svetový týždeň dojčenia po prvýkrát oslávila WABA v roku 1992 a v súčasnosti sa koná vo viac ako 120 krajinách organizáciami UNICEF, WHO a ich partnermi vrátane jednotlivcov, organizácií a vlád. Samotná WABA bola založená 14. februára 1991 s cieľom obnoviť globálnu kultúru dojčenia a poskytnúť podporu dojčenia všade.

WHO a American Academy of Pediatrics (AAP) zdôrazňujú hodnotu dojčenia pre matky aj pre deti. Obe odporúčajú výlučné dojčenie počas prvých šiestich mesiacov života a potom dopĺňanie dojčenia minimálne jeden rok a maximálne dva roky alebo dlhšie. WBW si pripomína Deklaráciu Innocenti, ktorú v auguste 1990 vydali WHO a UNICEF na ochranu a podporu dojčenia.

## Referencie

## Pozri aj
* propagácia dojčenia
* Baby Friendly Hospital Initiative
* Svetová aliancia na podporu dojčenia (WABA)
* World Breast Pumping Day
* UNICEF
* Svetová zdravotnícka organizácia (WHO)

## Iné projekty

## Externé odkazy
* Oficiálna webstránka

## Zdroj

Kategória:Dojčenie
Biofarmaceutický klasifikačný systém

náhľad|Biofarmaceutický klasifikačný systém
**Biofarmaceutický klasifikačný systém** (skr. **BSC**, ang. *biopharmaceutics classification system*) je delenie liečiv do štyroch tried podľa ich rozpustnosti vo vode (teda aj v telesných tekutinách) a podľa ich permeácie, teda schopnosti prechádzať z lumena čreva do krvi.
[náhľad|[propranolol, liečivo prvej triedy biofarmaceutického klasifikačného systému]]

## Prvá trieda biofarmaceutického klasifikačného systému
Prvú triedu biofarmaceutického klasifikačného systému tvoria liečivá, ktoré sú dobre rozpustné vode, dobre sa absorbujú, majú vysokú permeáciu a rýchlosť absorpcie je vyššia ako rýchlosť exkrécie.

Do prvej triedy biofarmaceutického klasifikačného systému patria liečivá ako propranolol, metoprolol, diltiazem, verapamil.
[náhľad|[ketokonazol, liečivo druhej triedy biofarmaceutického klasifikačného systému]]

## Druhá trieda biofarmaceutického klasifikačného systému
Druhú triedu biofarmaceutického klasifikačného systému tvoria liečivá, ktoré sú zle rozpustné vode, ale majú vysokú permeáciu. Biologická dostupnosť liečiv druhej triedy je limitovaná rýchlosťou disolúcie liekovej formy a rýchlosťou pasáže. Z hladiska výpočtovej chémie je zaujímavé pozorovanie, že medzi biologickou dostupnosťou *in vivo* a solvatáciou *in vitro* existuje korelácia. 

Do druhej triedy biofarmaceutického klasifikačného systému patria liečivá ako glibenklamid, bikalutamid, ezetinib, fenytoín, aceklofenak, nifedipín, nikardapín, ketokonazol, nisoldipín.
[náhľad|[aciklovir, liečivo tretej triedy biofarmaceutického klasifikačného systému]]

## Tretia trieda biofarmaceutického klasifikačného systému
Tretiu triedu biofarmaceutického klasifikačného systému tvoria liečivá, ktoré sú dobre rozpustné vode, ale majú nízku permeáciu. Absorpcia liečiv tretej triedy triedu biofarmaceutického klasifikačného systému limitovaná rýchlosťou permeácie liečiva stenou GIT. Pre tieto liečivá sa vyvíjajú liekové formy, ktoré menia permeáciu a rýchlosť pasáže lieku gastriintestinálnym traktom. 

Do tretej triedy biofarmaceutického klasifikačného systému patria liečivá ako aciklovir, neomycín B, cimetidín, kaptopril, enalapril, ranitidín, alendronát.
[náhľad|254x254bod|[furosemid, liečivo štvrtej triedy biofarmaceutického klasifikačného systému]]

## Štvrtá trieda biofarmaceutického klasifikačného systému
Štvrtú triedu biofarmaceutického klasifikačného systému tvoria liečivá, ktoré sú lipofilné, majú vysokú molekulovú hmotnosť, sú zle rozpustné vo vode a zle prestupujú stenou GIT z lumena čreva do krvi. Dôsledkom je, že tieto liečivá majú nízku biologickú dostupnosť. 

Do štvrtej triedy biofarmaceutického klasifikačného systému patria liečivá ako furosemid, chlórtiazid, tobramycín, cefuroxím.

## Referencie

## Pozri aj
* permeácia
* disolúcia
* dezintegrácia
* biologická dostupnosť
* biofarmácia
* lieková forma

Kategória:Farmakológia
Kategória:Farmakokinetika
Veľké egyptské múzeum

**Veľké egyptské múzeum** (skratka **GEM** z ), je archeologické múzeum venované starovekému Egyptu a je umiestnené neďaleko pyramíd v Gíze. Výstavný priestor je najväčším monotematickým múzeom na svete, keďže je venovaný jedinej civilizácii.

Veľké egyptské múzeum uvádza návštevníkov do života v starovekom Egypte v rozsiehlom komplexe s počtom artefaktov prevyšujúcim 50 000, ku ktorým patrí viac ako 5 000 predmetov z Tutanchamónovej hrobky, ako aj dosiaľ nevystavované artefakty, napríklad druhá „slnečná loď“ faraóna Chufua. Múzeum vystavuje na 22 000 štvorcových metroch a ďalšie priestory sú určené laboratóriám.

## Otvorenie
Otvárací ceremoniál sa konal 1. novembra 2025, pričom Slovensko zastupoval minister zahraničných vecí Juraj Blanár. Pre verejnosť je Veľké egyptské múzeum otvorené symbolicky od 4. novembra 2025, keďže tento deň je 103. výročím objavenia hrobky faraóna Tutanchamóna. Za dokončenie múzea sa zasadzoval prezident Abd al-Fattáh as-Sísí s cieľom posilniť ekonomiku krajiny. Výstavba začala už v roku 2005.

## Múzeum
|náhľad|upright|Logo múzea
náhľad|upright|Mapka múzea
Budovu múzea navrhla írska architektka Roisin Heneghanová z dublinského štúdia Heneghan Peng Architects ako víťazka architektonickej súťaže, v ktorej bolo posudzovaných 1 588 projektov. V druhom kole súťaže s 20 projektmi sa pritom ocitol aj návrh z Česka.

V presklenom vstupnom átriu s výhľadom na pyramídy stojí viac ako 3000-ročná socha faraóna Ramesseho II., ktorá pôvodne stála pred hlavnou železničnou stanicou v Káhire. Na vstupnom schodisku, ktoré vedie k halám, sú umiestnené ďalšie sochy.

Dvanásť galérií sa venuje historickým dejinným obdobiam, ako preddynastické obdobie, stredná ríša, nová ríša, helenistický a rímsky Egypt.

## Galéria

Súbor:Tutankhamun's mask in the Grand Egyptian Museum.jpg|Záber z dňa otváracieho ceremoniálu GEM, zástupcovia krajín pred zlatou maskou faraóna Tutanchamóna 
Súbor:The golden mask of Pharaoh Tutankhamun (GEM).jpg|náhľad|Dav návštevníkov pred zlatou maskou Tutanchamóna (GEM)
Súbor:Grand Hall (Atrium).jpg|Átrium GEM
Súbor:Grand Staircase (GEM).jpg|Hlavné schodisko GEM
Súbor:Giseh Sonnenbarke 07.jpg|Chufuova loď
Súbor:Queen Hatshepsut, 1479-1458 BCE (GEM).jpg|Socha faraónky Hatšepsut


## Referencie

## Iné projekty

## Externé odkazy
* Oficiálny web

Kategória:Múzeá v Egypte
Kategória:Egyptologické múzeá
Kategória:Architektúra z 2025
Kategória:Gíza
Orálne podanie

**Orálne podanie** je spôsob podania liečiva do ústnej dutiny, kde prebieha aj jeho prestup do organizmu, resp. pôsobia priamo v ústnej dutine. Orálne podávané liečivá sa neprehĺtajú tak, ako je to u perorálneho podania. K orálnemi podaniu patrí sublinguálne podanie a bukálne podanie liečiva.

## Referencie

Kategória:Spôsoby podania liečiva
Kategória:Lekárska terminológia
Lokálne podanie

**Lokálne podanie** (tiež **miestne podanie**, lat. *locus,* miesto) je spôsob podania liečiva s cieľom jeho účinku v mieste podania. Miestom podania môže byť ktorákoľvek plocha kože, sliznica alebo telesná dutina. Lokálne podanie sa využíva najmä v:

* očnom lekárstve aplikáciou oftamologík na oko alebo do oka, 
* dermatológii aplikáciou liekov na kožu a sliznice alebo do kože,
* otorynolaryngológii aplikáciou liečiv do nosa, hrdla, prípadne ucha,
* alegiológii aplikáciou liečiv do očí, nosa, na kožu, prípadne intradermálnym podaním do kože (kožný test alergickej reakcie na podané antigény),
* pneumológii aplikáciou liečiv do dýchacej trubice (na vnútorný povrch priedučnice, priedušiek, priedušničiek a alveolov).

U lokálneho podania treba počítať aj s prienikom liečiva do systémovej cirkulácie, čo je často príčinou:

* nežiaducich účinkov lokálne podaného liečiva, 
* zníženia účinku lokálne podaného liečiva, 
* skrátenia účinku lokálne podaného liečiva.

Typicky u oftalmologík, ktoré sú často vysokokoncentrovanými roztokmi, suspenziami liečiv, sa liečivá dostávajú cestou *ductus nasolacrimalis* zo spojivkového vaku do nosa, čo vedie na absorpciu liečiva cez GIT do krvi s vyvolaním nežiaducich účinkov.

Treba poznamenať, že prienik lokálne podaného liečiva do systémovej cirkulácie a s tým spojený systémový účinok liečiva nie je potrebný pre lokálne pôsobenie liečiva.

Zníženie úniku liečiva z miesta podania sa realizuje napríklad pri lokálnej anestézii v dentálnej medicíne, keď sa kombinuje anestetikum s vazokonstriktorom.

## Referencie

Kategória:Spôsoby podania liečiva
Kategória:Lekárska terminológia
Cyklopentanol

**Cyklopentanol** je organická zlúčenina, ktorá patrí medzi cyklické alkoholy.

## Syntéza a reakcie
Furfural, ktorý sa získava oxidáciou biologicky dostupnej xylózy, možno efektívne premeniť na cyklopentanol hydrodeoxygenáciou pomocou meďného katalyzátoru, prípadne pomocou katalyzátoru obsahujúceho nikel a kobalt.

Cyklopentanol možno ľahko dehydratovať za vzniku cyklopenténu, ktorý možno následne reakciou s metanolom premeniť na cyklopentylmetyléter.

Cyklopentanol je takisto medziproduktom oxidácie cyklopenténu na cyklopentanón.

## Referencie

## Iné projekty

## Zdroj

Kategória:Cyklopentanoly
Topické podanie

**Topické podanie** (etym. gr. *tópos* (τόπος), miesto) je spôsob podania liečiva na povrch tela. Pojem topické podanie sa používa najmä v dermatológii, pričom ide o podmnožinu lokálneho podania, pretože lokálne podanie nemusí byť len na povrch tela, ale aj do vnútra kože (intradermálne podanie), do vnútra oka (intravitreálne podanie), do penisu (intrakavernózne podanie). Pojmy topické a lokálne podanie sa často chybne používajú ako synonymá.

## Referencie

Kategória:Spôsoby podania liečiva
Kategória:Lekárska terminológia
Systémové podanie

**Systémové podanie** (tiež **celkové podanie**) je spôsob podania liečiva, pričom je žiadúce, aby liečivo dosiahlo systémovú cirkuláciu, čoho dôsledkom je účinok liečiva v celom organizme. Prejavia sa tak žiaduce účinky lokálne alebo systémové a tiež vedľajšie účinky, či už prospešné alebo škodlivé (nežiaduce účinky). Podanie liečiva sa môže realizovať vpichnutím lieku do krvnej cirkulácie, najčastejšie intravaskulárnym podaním, prípadne intraarteriálnym podaním. Nepriame systémové podanie sa realizuje extravaskulárnym podaním, najčastejšie perorálnym podaním. U extravaskulárneho podania liečivo musí absolvovať absorpciu z miesta podania a s tým spojeným nevýhodám, čomu sa dá práve vyhnúť intravaskulárnym podaním. Podľa miesta vstupu sa systémové podanie rozlišuje na enterálne podanie a parenterálne podanie.

## Referencie

Kategória:Spôsoby podania liečiva
Kategória:Lekárska terminológia
Intraperitoneálne podanie

náhľad|Diagram opisujúci techniku ​​hypertermickej intraperitoneálnej chemoterapie používanú na liečbu rakoviny postihujúcej peritoneum.
**Intraperitoneálne podanie** (skr. **i.p.**) liečiva je invazívny spôsob podania liečiva formou bolusu alebo infúzie do brušnej dutiny. Intraperitoneálne sa liečivá môžu podávať napr. pri karcinóze peritonea - rozseve drobných ložísk nádoru na pobrušnici pri karcinóme vaječníkov. Dosiahne sa tak vysoká koncentrácia liečiva v brušnej dutine, odkiaľ sa liek vstrebáva a pôsobí potom aj celkovo.

Intraperitoneálne sa podávajú sterilné roztoky ohriate na telesnú teplotu. Miesto podania je najčastejšie pod pupkom. Počas chirurgických operácií je možné podávanie liečiv priamo do brušnej dutiny bez potreby katétra alebo ihly. Výhodou je veľká absorpčná plocha peritonea, ktorá dosahuje až 1,5 až 2,0 m2, čím sa približuje ploche kože na celom tele. Výhodou je možnosť podať vysoké objemy tekutín. 

Nevýhodou intraperitoneálneho podania je prechod liečiv z kapilár peritonea do žilovej krvi *venae portae*, takže dochádza k efektu prvého priechodu pečeňou. K ďalším nevýhodám patrí veľmi bolestivé podanie, ktoré sa musí realizovať v anestéze s výbornými technickými zručnosťami realizujúceho personálu. Hrozí napichnutie a poškodenie brušných orgánov, vývoj serptickej a aseptickej peritonitídy.

Intraperitoneálne podanie sa využíva hlavne v experimentálnej medicíne na aplikáciu liečiv pokusným zvieratám, ktoré sú pokryté srsťou, čím sa komplikuje intravenózne podanie. Z rovnakého dôvodu sa uprednostňuje intraperitoneálne podanie vo veterinárnej medicíne na podanie liečiv s terapeutickým účelom.

V humánnej medicíne je intraperitoneálne podanie výnimočné a využíva sa len v onkológii pri liečbe karcinómu vaječníkov, pričom sa podáva cisplatina alebo paklitaxel. Výhodou intraperitoneálnej aplikácie cisplatiny a karboplatiny je, že celková expozícia týmto liečivám je 10 až 20-krát vyššia ako po intravenóznej aplikácii. U paklitaxelu je to dokonca 1000-krát vyššia expozícia. Intraperitonálen sa npodáva aj rádiofarmakum s izotopom india-111 111In-DTPA.

Ďalej sa intraperitoneálne podávajú antibiotiká ako cefazolín pri zápale pobrušnice (peritonitíde). Intraperitoneálne sa podávajú aj dialyzačné roztoky na peritoneálnu dialýzu, ktoré sa po určitom čase pôsobia vypúšťajú parecentézou cez trvalo zavedený katéter.

## Referencie

Kategória:Spôsoby podania liečiva
Kategória:Lekárska terminológia
Kategória:Onkológia
Kategória:Gastroenterológia
Kategória:Veterinárna medicína
Intrakavernózne podanie

[náhľad|Intrakavernózne a [Intrauretrálne podanie|intrauretrálne podanie prostaglandínu E1 na terapiu erektilnej dysfunkcie]]
**Intrakavernózne podanie** v urológii je spôsob podania liečiva injekciou do penisu, konkrétne do dutinkatých telies pohlavného údu. Takto sa realizuje podanie prostaglandínu E1 (PGE1) nazývaného alprostadil, papaverínu alebo fentolamínu na liečbu erektilnej dysfunkcie. PGE1 okamžite po podaní vyvolá rozšírenie kavernóznych ciev, čoho dôsledkom je nástup erekcie, ktorá je nezávislá od stimulácie alebo sexuálneho vzrušenia. Výhodou PGE1  je, že navodí erekciu aj u ťažkých stavov erektilnej dysfunkcie, ktorej pôvod je neurogénny, diabetický, resp. po odstránení časti alebo celej prostaty.  Nevýhodou je invazívne bolestivé podanie, tvorba modrín v mieste vpichu a zriedkavo aj trvalo neustupujúca erekcia trvajúca viac ako 6 hodín (priapizmus), stav, ktorého zanedbanie môže viezť ku nutnosti amputácie penisu.

## Referencie

Kategória:Spôsoby podania liečiva
Kategória:Lekárska terminológia
Kategória:Urológia
Transplacentárne podanie

náhľad|Betametazón
**Transplacentárne podanie** je v gynekológii podanie liečiva, ktoré prechádza cez placentu z organizmu matky do plodu. Týmto spôsobom sa podávajú matke glukokortikoidy ako betametazón alebo dexametazón na urýchlenie maturácie nezrelých pľúc plodu, o ktorom sa dopredu vie, že sa predčasne narodí, prípadne, ktorého pôrod musí byť predčasne vyvolaný z dôvodu ochrany zdravia a života matky alebo dieťaťa.

## Referencie

Kategória:Spôsoby podania liečiva
Kategória:Lekárska terminológia
Kategória:Gynekológia a pôrodníctvo
Brezinský potok (prítok Drevenice)

**Brezinský potok** je vodný tok v pohorí Tribeč na území okresu Zlaté Moravce. Je ľavostranný prítok Drevenice v povodí Žitavy, má dĺžku približne 4 km a je tokom VI. rádu. Hornou časťou preteká územím CHKO Ponitrie.

## Priebeh toku
Potok pramení v strednej časti pohoria Tribeč, v geomorfologickom podcelku Veľký Tribeč a jeho časti Vysoký Tribeč, na južných svahoch Veľkého Tribeča (), v nadmorskej výške približne  Od prameňa v lokalite Čerešňové vŕšky tečie južným smerom nevýrazným údolím so súvislým lesným porastom. Z časti Vysoký Tribeč prechádza do Zlatnianskeho predhoria, priberá ľavostranný prítok z Babovej doliny a zakrátko ďalší zo svahov Ploskej (). Pokračuje úpätím Ostrého vrchu (), preteká malou vodnou nádržou a následne priberá menší ľavostranný prítok. Prechádza do podcelku Jelenec a jeho časti Kostolianska kotlina a opúšťa súvislý porast pohoria i CHKO Ponitrie. Lemovaný súvislým pásom vyššej vegetácie pokračuje lúkou lokalitami Priehon, Prieložky a Lazy, kde sa severne od Kostolian pod Tribečom, sa v nadmorskej výške približne , vlieva ľavostranne do Drevenice v povodí Žitavy. Potok patrí do širšieho povodia rieky Váh.

Brezinský potok pramení a celou dĺžkou preteká iba katastrálnym územím obce Kostoľany pod Tribečom v okrese Zlaté Moravce v Nitrianskom kraji.

## Referencie

## Pozri aj
* Zoznam vodných tokov v povodí Žitavy
* Tribeč, Veľký Tribeč (geomorfologický podcelok), Jelenec (geomorfologický podcelok)
* Vysoký Tribeč, Zlatnianske predhorie, Kostolianska kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Tribeči
Kategória:Povodie Žitavy
Kategória:Vodné toky v okrese Zlaté Moravce
Kategória:Kostoľany pod Tribečom
Intraamniotické podanie

náhľad|Dinoprost, názov prostaglandínu F<sub>2α</sub>
**Intraamniotické podanie** je v gynekológii spôsob injekčného podania liečiva vpichom do brucha tehotnej ženy, konkrétne do amniovej tekutiny. Týmto spôsobom sa realizuje ukončenie tehotenstva, a vyvolanie pôrodu, ak je plod mŕtvy. Realizuje sa to podaním injekcie s obsahom prostaglandínu F2α (PGF2α), ktorý sa nazýva aj dinoprost.

## Referencie

Kategória:Spôsoby podania liečiva
Kategória:Lekárska terminológia
Kategória:Gynekológia a pôrodníctvo
Intradermálne podanie

náhľad|Intradermálne podanie tuberkulínu
**Intradermálne podanie** je spôsob podania liečiva vpichom časti zamše tesne pod pokožkou. Intradermálne podanie sa realizuje vpichom inzulínovou ihlou pod uhlom 10° až 15°, najviac v rozpätí 5° až 30°.

## Mantouxov tuberkulínový kožný test
Mantouxov tuberkulínový kožný test. Sestrička umiestni Mantouxov tuberkulínový kožný test na predlaktie pacienta, čo spôsobí vznik pľuzgieru s priemerom 6&nbsp;mm až 10&nbsp;mm, čiže zvýšenej oblasti povrchu kože v mieste vpichu. Mantouxov tuberkulínový kožný test sa používa na hodnotenie osôb s latentnou tuberkulózou (TB). V Spojených štátoch tento kožný test pozostáva z intradermálnej injekcie presne jednej desatinnej mililitra tuberkulínu, ktorý obsahuje 5 tuberkulínových jednotiek. Správne umiestnenie intradermálnej injekcie zahŕňa pomalé zavedenie ihly pod uhlom 5° až 15°. Ihla prechádza cez epidermis, povrchovú vrstvu kože, približne 3 mm, tak aby celý skosený koniec bol zakrytý a ležal tesne pod povrchom kože. Nad skoseným koncom ihly sa objaví napätý, bledý pľuzgier s priemerom 6 mm až 10 mm.

## Botox
Intradermálnym podaním sa aplikuje aj botulotoxín, najmä na terapiu nežiadaného nadmerného potenia (hyperhidrózy) v oblasti pazúch, dlaní chodidiel. Vpichy sa opakujú 1 až 2 cm od seba.

## Alergiologický test
V alergiológii sa používa intradermálne podanie antigénov s cieľom otestovať alergickú reakciou pacienta.

## Referencie

Kategória:Spôsoby podania liečiva
Kategória:Lekárska terminológia
Hlavné filozofické smery

**Hlavné filozofické smery** () je monografia sovietskeho filozofa T.&nbsp;I.&nbsp;Ojzermana, ktorá predstavuje bezprostredné pokračovanie jeho diela „Problémy filozofie a filozofie dejín“.

## Obsah diela

Cieľom tejto publikácie je výskum východiskových princípov historicko-filozofickej vedy. Zapodieva sa základnou filozofickou otázkou a hlavnými smermi vo filozofii. Prvá časť knihy (prvá a druhá kapitola) sa zapodieva základnou filozofickou otázkou ako historicko-filozofickým problémom. V druhej časti monografie (v tretej a štvrtej kapitole) podáva autor analýzu filozofických smerov.

## Ocenenia
Kniha získala Plechanovu cenu v roku 1979 a bola preložená do množstva jazykov, vrátane češtiny.

## Preklad knihy do češtiny
* 

## Referencie

## Literatúra
* 
* Adelmann, F. J. (1991). [Review of *The Main Trends in Philosophy*, by T. I. Oizerman & H. C. Creighton]. Studies in Soviet Thought, 41(2), 155157. http://www.jstor.org/stable/20100584

Kategória:Ruské knihy
Kategória:Knihy z 1971
Kategória:Literatúra v ruskom jazyku
Kategória:Diela Teodora Ojzermana
Problémy filozofie a filozofie dejín

**Problémy filozofie a filozofie dejín** () je monografia sovietskeho filozofa T.&nbsp;I.&nbsp;Ojzermana.

## Obsah diela
Autor analyzuje doteraz nedostatočne preskúmané a často diskutované otázky, ako špecifikum filozofickej formy poznania, svojráznosť problematiky filozofie, jej ideologickú funkciu, povahu filozofického sporu a podobne. Pokračovaním tejto publikácie je Ojzermanova kniha „Hlavné filozofické smery“.

## Preklad knihy do slovenčiny
Kniha bola preložená do viacerých svetových jazykov, vrátane slovenčiny.

* 

## Referencie

## Literatúra
* 
* *Ralph Dumain*. Review: Problems of the History of Philosophy

 
Kategória:Ruské knihy
Kategória:Knihy z 1969
Kategória:Literatúra v ruskom jazyku
Kategória:Diela Teodora Ojzermana
Dialektický materializmus a dejiny filozofie

**Dialektický materializmus a dejiny filozofie** () je monografia sovietskeho filozofa T.&nbsp;I.&nbsp;Ojzermana, ktorá je doplnením jeho predchádzajúcich monografických prác *[[Hlavné filozofické smery|Hlavní filosofické směry]]* (Praha 1975) a *[[Problémy filozofie a filozofie dejín]]* (Bratislava 1976).

## Obsah diela
Publikácia je venovaná rozpracovávaniu teoretických problémov marxistických dejín filozofie. Cieľom práce je

Ako ďalej autor zdôrazňuje:

Práca zahrňuje súbor dvanástich štúdií a je tematicky rozdelená na dve hlavné časti:
* Metodologické problémy dejín filozofie (1. časť),
* Dialektický materializmus a dialektický idealizmus (2. časť).

## Recenzie
Kniha získala v čase vydania vo všeobecnosti pozitívne recenzie. Slovenská filozofka Dagmar Smreková svoju recenziu zakončuje slovami:

## Preklad knihy do slovenčiny
Kniha bola preložená do rôznych jazykov a roku 1981 vyšla v slovenskom preklade P.&nbsp;Majerského a L.&nbsp;Hohoša vo vydavateľstve Pravda.

* 

## Referencie

## Literatúra
* 

## Externé odkazy
* * 
* Bibliografické údaje knihy na sclib.svkk.sk

Kategória:Ruské knihy
Kategória:Knihy z 1979
Kategória:Literatúra v ruskom jazyku
Kategória:Diela Teodora Ojzermana
Hrabinka (potok)

**Hrabinka** je potok v regióne Zemplín v subregióne Horný Zemplín, na území obce Papín v okrese Humenné v Prešovskom kraji. Nachádza sa v geomorfologickej oblasti Nízke Beskydy. Ústi do Udavy. Od sútoku zdrojníc po ústie má dĺžku . Rád toku VII. 
## Sútok zdrojníc
Vodný tok *Hrabinka* sa začína v  v západnej oblasti centrálnej časti územia obce Papín v lesnom extraviláne, v lese *Na chotári* v okrese Humenné. Severná zdrojnica pramení v  v lesnom extraviláne; má dĺžku . Južná zdrojnica pramení v  v lesnom extraviláne a v suchom období má veľmi nízky prietok vody až sa úplne stráca; má dĺžku .
## Opis toku
*Hrabinka* tečie od sútoku zdrojníc lesným extravilánom premiešaným s trvalými trávnymi porastmi juhovýchodným smerom cez územie Papína, pravým brehom obmýva úpätie lesa *Jastraby*, ľavým brehom obteká les a pole *Hrabinky*, v  vytvára malú vodnú nádrž, pravým brehom obteká cintorín, v  podteká cestu v radovej zástavbe intravilánu, v  ústi do Udavy ako jej pravostranný prítok. Udava ďalej ústi do Laborca. *Hrabinka* patrí do okresu Humenné v Prešovskom kraji. Začína sa, tečie a ústi do vodného toku Udava na území obce Papín. Patrí do geomorfologickej oblasti Nízke Beskydy a do ich geomorfologického celku Laborecká vrchovina. Vodný tok *Hrabinka* nemá prítok. 
## Pôvod názvu
Názov vodného toku *Hrabinka* má pôvod v názve lesa a poľa *Hrabinky* s významom *hrabový les, les s prevahou druhu listnatého stromu, hraba obyčajného, latinsky carpinus betulus*, úpätím ktorého preteká. Zdrobňujúca prípona *-ka* v názve poukazuje na menší rozsah pomenovanej lokality. Jednoslovný názov lesa a poľa bol po zmene gramatického rodu na ženský rod a gramatického čísla na jednotné číslo prenesený na vodný tok v podobe *Hrabinka* ako súčasť početnej skupiny názvov v slovenskej toponymii, najmä hydronymii. Názov vodného toku *Hrabinka* bol štandardizovaný v roku 1990. V množine slovenskej hydronymie vodných tokov hydronymum *Hrabinka* je jedinečným hydronymom (november 2025).
## Referencie

Kategória:Vodné toky v okrese Humenné
Kategória:Potoky na Slovensku 
Kategória:Vodné toky v Laboreckej vrchovine
Kategória:Papín
Kategória:Povodie Udavy